Diari Oficial de la Generalitat Valenciana


Sumari del DOGV 3423, del 29-01-1999 (1999/378)

Subhasta. Alienació d'una parcel·la propietat d'aquest municipi situada a la unitat nord-oest/nord/nord-est al carrer de Sant Agustí.
-------------------------------------------------------------------------------------------------------------------------------------

### Dades del document

Número de DOGV
:   3423

Data del DOGV
:   29-01-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/378


Data del document
:   09-12-1998

Organisme emissor
:   Ajuntament de Rafelguaraf

Tipus de document
:   Subhasta

Descriptors 

:   * Rafelguaraf
    * propietat immobiliària
    * licitació

Subhasta. Alienació d'una parcel·la propietat d'aquest municipi situada a la unitat nord-oest/nord/nord-est al carrer de Sant Agustí. [1999/Q378]
  
El Ple de l'Ajuntament, en la sessió de 28 de setembre de 1998, ha aprovat el plec de condicions jurídiques i economicoadministratives de la subhasta per a l'alienació d'una parcel·la propietat d'aquest municipi, situada a la unitat nord-oest/nord/nord-est, el qual se sotmet a informació pública pel termini de vuit dies a l'efecte d'examen i interposició de reclamacions.
  
Si en el termini a què es fa referència no es presenten reclamacions, es convoca simultàniament una licitació pública i d'acord amb el que es diu tot seguit:
  
1. Objecte. La subhasta té per objecte la venda d'una parcel·la, situada al carrer de Sant Agustí d'aquest terme municipal, de 165 metres quadrats de superfície, totalment edificables.
  
2. El tipus de licitació és d'1.980.000 a l'alça.
  
3. Garanties. La provisional que constituiran els licitadors fa la suma de 39.600 pessetes. La definitiva que haurà de constituir l'adjudicatari, serà equivalent al 4% de la rematada.
  
4. Presentació de pliques. Les pliques, ajustades al model que s'insereix al final d'aquest anunci, es presentaran a la Secretaria municipal en el termini de 30 dies naturals, en plica tancada, a la qual s'uniran els documents relacionats en la condició setena del plec de condicions. A aquest efecte es consideren festius els dissabtes.
  
5. Obertura de pliques. Tindrà lloc el primer dia hàbil següent al de la finalització del termini per a la presentació de pliques, que farà referència al primer dia hàbil següent, en el cas
  
que aquell fos dissabte.
  
6. El plec de condicions i la resta de la documentació d'aquesta subhasta, es troben exposats al públic a la Secretaria municipal.
  
7. Aquest Ajuntament no necessita autorització per a la validesa dels contractes que s'atorguen com a conseqüència d'aquesta subhasta, però en compliment del que s'estableix en l'article 69 del Text Refós del règim local, s'ha comunicat l'acord d'alienar, a la Conselleria d'Administració Pública de la Generalitat.
  
8. Model de proposició:
  
"(Nom i cognoms) ..., veí d ..., amb domicili al carrer ..., número ..., amb el DNI número ..., assabentat del plec de condicions de la subhasta convocada per l'Ajuntament de Rafelguaraf per a alienar una parcel·la situada a la unitat nord-oest/nord/nord-est, que té la façana al carrer de Sant Agustí, que accepta plenament, desitja que se li adjudique, pel preu (en lletra) ... pessetes.
  
(Firma)